शिकायत में ठेकेदार ने कहा है कि समय -समय पर निर्माण निगम के इकाई कार्यालय रुड़की के पारियोजना प्रबंधकों द्वारा किये गए कार्य की माप-जोख करके माप पुस्तिका (एमबी) में दर्ज की गयी लेकिन प्रार्थी को यह माप पुस्तिका नहीं दिखायी गयी और न ही इस पुस्तिका पर नियमानुसार ठेकेदार के हस्ताक्षर ही करवाए गए। लिहाज़ा ठेकेदार को आज तक यह पता नहीं कि वास्तविक रूप से कितनी धनराशि का भुगतान हुआ और कितना कार्य का बिल स्वीकृत हुआ। वहीं ठेकेदार को परियोजना प्रबंधकों द्वारा समय -समय यह कहकर पैसे लिए जाते रहे कि भुगतान ज्यादा किया गया है। इतना ही नहीं परियोजना प्रबंधकों द्वारा अकारण ही ठेकेदार के खाते में भारी धनराशि जमा कराई गयी और उसके बाद कहा गया कि हमने अतिरिक्त धनराशि जमा करवा दी है जिसे निकालकर दे दो।